Il-mudella Furjaniża Pearl Haber kienet inkurunata Miss Malta lbieraħ filgħaxija fil-51 edizzjoni ta’ dan il-konkors. Bir-rebħa tagħha, Haber li hija għalliema tal-Ingliż se tkun qed tirrappreżenta lil Malta fil-Ġordan tliet ġimgħat oħra. Fl-ewwel reazzjonijiet tagħha hekk kif kienet inkurunata rebbieħa hija qalet li għadha sorpriża b’din l-akbar kisba li għamlet f’ħajjitha. Hija rringrazzjat lill-familja u lill-ħbieb tagħha għall-appoġġ li tawha kif ukoll lir-rebbieħa tas-sena li għaddiet Jade Cini li qalet kienet hi li ħeġġitha biex tieħu sehem f’dan il-konkors. Il-konkors kien organizzat minn Jeff Francalanza u Alan J.Darmanin.